b"\n_START_ARTICLE_\nCal Morer\xc3\xb3\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres que fa cantonada i compta amb planta baixa i dos pisos. La planta baixa t\xc3\xa9 dues portes i dues finestres. El primer pis t\xc3\xa9 tota una l\xc3\xadnia de balcons i el segon pis diverses finestres balconeres. La fa\xc3\xa7ana compta amb diversos elements ornamentals a base de garlandes de flors i fulles, a la zona superior (sota la cornisa), i una s\xc3\xa8rie de lla\xc3\xa7os amb elements vegetals tot coronant les llindes dels balcons del primer pis._NEWLINE_Al primer pis, entre dues de les portes del balc\xc3\xb3 corregut, hi ha un plaf\xc3\xb3 ornamentat que t\xc3\xa9 esculpida la data 1917.\n_START_SECTION_\nHist\xc3\xb2ria\n_START_PARAGRAPH_\nA la fa\xc3\xa7ana, sobre un plaf\xc3\xb3 ornamentat situat entremig de dues de les portes del balc\xc3\xb3 corregut, hi ha la data 1917, que possiblement correspon a la data de construcci\xc3\xb3 de l'edifici."